ปูนใหญ่โชว์กำไรครึ่งปี1.67หมื่นล้าน
ปูนซิเมนต์ไทยเผยรายได้ครึ่งปี 1.86แสนล้านบาท กำไรโต18% ที่1.67หมื่นล้าน ปรับเป้ารายได้สิ้นปีโตกว่า20%
27 ก.ค. 2554

ปูนซิเมนต์ไทยเผยรายได้ครึ่งปี 1.86แสนล้านบาท กำไรโต18% ที่1.67หมื่นล้าน ปรับเป้ารายได้สิ้นปีโตกว่า20%
นายกานต์ ตระกูลฮุน กรรมการผู้จัดการใหญ่ บริษัท ปูนซิเมนต์ไทย (SCC) เปิดเผยว่า บริษัทปรับเป้ารายได้ปี2554 เป็นเพิ่มขึ้นมากกว่า20% จากปีก่อน จากเดิมคาดโตเพียง 10% เนื่องจากมีปริมาณการขายที่เพิ่มขึ้นทุกสินค้า อีกทั้งราคาทุกผลิตภัณฑ์มีการปรับขึ้นตามราคาน้ำมันที่เร็วกว่าคาด โดยเฉพาะธุรกิจปิโตรเคมีมีแนวโน้มขาขึ้นตั้งแต่ไตรมาส 3 เป็นต้นไปจนถึงปี 2558 
สำหรับผลประกอบการครึ่งปีแรกมีรายได้ 1.86 แสนล้านบาท เพิ่มขึ้น 28 % จากช่วงเดียวของปีก่อน และกำไรสุทธิ 1.67 หมื่นล้านบาทเพิ่มขึ้น 18% จากช่วงเดียวกันของปีก่อน
นอกจากนี้ ประกาศใช้งบลงทุน 6,500 ล้านบาท ซื้อกิจการธุรกิจโซรามิกและจัดจำหน่ายวัสดุก่อสร้างในอินโดนีเซีย และประกาศการจ่ายเงินปันผลระหว่างกาลที่ 5.50 บาทต่อหุ้น